**NOTĂ INFORMATIVĂ**

**la proiectul hotărârii Guvernului pentru modificarea anexei nr. 3 la Hotărârea Guvernului nr.152/2022 сu privire la aprobarea Regulamentului privind gestionarea mijloacelor financiare ale Fondului național pentru dezvoltare regională și locală**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului este elaborat de către Ministerul Infrastructurii și Dezvoltării Regionale (MIDR). |
| **2. Condiţiile ce au impus elaborarea proiectului de act normativ şi finalităţile urmărite** |
| Prezentul proiect de hotărâre de Guvern este elaborat în vederea realizării prevederilor Legii nr. 438/2006 privind dezvoltarea regională în Republica Moldova și Legii 27/2022 privind Fondul național pentru dezvoltare regională și locală.  Elaborarea proiectului de act normativ este condiționată de practica obținută în procesul de implementare a proiectelor de dezvoltare locală și particularitățile asigurării financiare a executării lucrărilor în cadrul proiectelor.  Astfel, anexa nr. 3 la Hotărârea Guvernului nr.152/2022 cu privire la aprobarea Regulamentului privind gestionarea mijloacelor financiare ale Fondului național pentru dezvoltare regională și locală, stabilește că durata de implementare a proiectelor finanțate nu poate depăși 12 luni, termenul de implementare fiind posibil de extins până la 18 luni. În condițiile unor circumstanțe de ordin tehnic, provocate de criza economică din regiune, finalizarea în volum integral a tuturor proiectelor incluse în Documentul unic de program, pe domeniul dezvoltării locale, se face imposibilă în termenii stabiliți.  În același timp, în condițiile în care din diferite motive, termenele de implementare a proiectelor nu pot fi respectate, se creează premise pentru diverse litigii în instanță, soluționarea cărora va necesita eforturi și timp suplimentar pentru entitățile implicate în implementarea proiectelor menite să îmbunătățească condițiilor de trai cetățenilor.  Se menționează că în Documentul unic de program pentru anii 2022-2024, în implementare cu termenul de finalizare a proiectelor: decembrie 2023, se află 910 proiecte cu un cost total estimat la 1,9 mld. lei.  În aceste condiții, pentru diminuarea presiunii de timp asupra condițiilor de implementare a proiectelor, se propune ca din motive justificate legate de complexitatea proiectelor, termenul de implementare a lor să fie stabilit de Consiliul național de coordonare a dezvoltării regionale și locale. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Acest proiect de hotărâre nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| La modul practic, prezentul act normativ include introducerea unui subpunct nou „3)” în punctul 3 al Anexei nr.3 la Hotărîrea Guvernului 152/2022, prin care se oferă Consiliului național de coordonare a dezvoltării regionale și locale posibilitatea de a stabili în mod excepțional, în baza unor justificări durata de implementare a proiectelor de dezvoltare locală.  Concomitent, punctul 4) al anexei vizate se completează cu reglementări care specifică aspectele consultărilor cu cetățenii.  Reieșind din necesitatea adoptării deciziilor de modificare a termenilor de implementare a proiectelor aflate în implementare până la finele anului curent, se propune ca actul normativ să intre în vigoare odată cu publicarea în Monitorul Oficial al Republicii Moldova. |
| **5. Fundamentarea economico-financiară** |
| Implementarea prezentului act normativ nu necesită cheltuieli financiare. |
| **6. Modul de încorporare a actului în cadrul normativ în vigoare** |
| Urmare a aprobării proiectului de hotărâre nu va fi necesară modificarea cadrului normativ în vigoare. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului hotărârii Guvernului a fost plasat pe pagina web oficială a MIDR, la compartimentul „Transparență decizională” și pe portalul guvernamental [www.particip.gov.md](http://www.particip.gov.md).  La fel, proiectul hotărârii Guvernului va fi supus avizării și consultării publice, conform art. 32 din Legea nr. 100/2017 cu privire la actele normative, iar recomandările și obiecțiile recepționate vor fi reflectate în Sinteza obiecțiilor și propunerilor la proiect. |
| **8. Constatările expertizei anticorupție** |
| Proiectul de hotărâre va fi supus expertizei anticorupție, conform art. 35 din Legea nr.100/2017 cu privire la actele normative. |
| **9. Constatările expertizei de compatibilitate** |
| Efectuarea expertizei de compatibilitate nu este necesară, proiectul actului normativ neavând ca scop armonizarea legislației naționale cu cea a Uniunii Europene. |
| **10. Constatările expertizei juridice** |
| Proiectul de hotărâre va fi supus expertizei juridice, conform art.37 din Legea nr.100/2017 cu privire la actele normative. |
| **10. Alte expertize** |
| Proiectul nu cade sub incidența altor expertize necesare a fi efectuate în condițiile Legii nr.100/2017 cu privire la actele normative. |

**Secretar general al ministerului Angela ȚURCANU**